《观网鱼》
宋代·沈与求

暗雨垂垂梅欲黄，春山吐源春涨狂。
雪鳞頳尾泝流上，吹涛喷浪能奔忙。
鱼师布网名白大，万目井井连重纲。
联艘绝流势甚武，遮罗初若无留藏。
大鱼已得小鱼弃，要使遗育充陂塘。
鳏鲕安用误回避，虾蟹亦复虚跳梁。
宁知不比纶索手，欲以巧饵空沧浪。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。